ועדת הכנסת, כנסת 20, פרוטוקול מספר 294, 2017-11-13 10:00

יואב קיש: שלום, בוקר טוב לכולם, שבוע טוב, אני מתחיל עם סדר-היום.

יואב קיש: יש לנו נושא חשוב, זה נושא הסגנים שאנחנו רוצים לסגור ולקדם.

יואב קיש: אני מתחיל בנושא סעיף 2.

יואב קיש: חברים, נא לשבת, אנחנו מתחילים.

יואב קיש: אני צריך את התמיכה של שלושת-רבעי חברי הוועדה לעניין הזה, חברים.

<ארבל אסטרחן: שלושת-רבעי מהחברים כולם.

יואב קיש: שלושת-רבעי מהחברים?

יואב קיש: לא מאלה שנוכחים בישיבה?

<ארבל אסטרחן: ברור.

<ארבל אסטרחן: זו המשמעות של הסכמה רחבה.

שולי מועלם-רפאלי: אין לך פה אפילו רבע מהחברים.

יואב קיש: אבל זה לא כתוב.

<ארבל אסטרחן: בוודאי, זאת הכוונה.

<ארבל אסטרחן: בטח שכתוב.

יואב קיש: אני רוצה להגדיל את החברים שמצביעים על נושא הסגנים.

יואב קיש: צריך קודם להעביר החלטה של שלושת-רבעי מחברי הוועדה, להגדיל את זה מתשע, זה על סדר-היום.

יואב קיש: אנחנו צריכים להביא שלושת-רבעי מהחברים.

יואב קיש: חברים, על סעיף 2 יכולים לדון ולהצביע רק כשהיו פה 13 חברים מהוועדה, וזה לא המצב כרגע, אז נדון בו יותר מאוחר.

יואב קיש: בהמשך הישיבה ננסה להביא את האנשים לפה.

יואב קיש: לגבי בקשת יו"ר ועדת הפנים והגנת הסביבה חבר הכנסת דוד אמסלם – סעיף 1, העברת הצעת חוק סדר הדין הפלילי מוועדת החוקה, חוק ומשפט לדיון בוועדת הפנים – יש לנו פה את יו"ר ועדת החוקה ניסן סלומינסקי, וביטן שמייצג את אמסלם בהיעדרו.

יואב קיש: בבקשה, ביטן, תסביר.

דוד ביטן: אני אסביר.

דוד ביטן: יש פה מצב מאוד ייחודי.

דוד ביטן: האחריות של ועדת הפנים היא על המשטרה ועל המשרד לביטחון פנים, לעומת זאת, סדר הדין הפלילי הוא באחריות של ועדת החוקה.

דוד ביטן: נוצר פה מצב באמת בעייתי ששתי ועדות אוחזות בזה.

יואב קיש: משפט שלמה.

דוד ביטן: לדעתי ועדת הפנים הרבה יותר מוועדת החוקה, אחרת אפשר להגיד על כל דבר שהוא שייך לוועדת החוקה.

קארין אלהרר: למה?

דוד ביטן: כל דבר זה תיקון חוק, אז זה בוועדת החוקה.

דוד ביטן: בנוסף לזה, ועדת החוקה מאוד מאוד עמוסה ברמות מיוחדות, ולכן אנחנו מבקשים שהחוק הזה יעבור לוועדת הפנים.

יואב קיש: בוקר טוב לחבר הכנסת יואל חסון.

יואל חסון: מה קרה?

יואל חסון: מה היה כל כך דחוף?

דוד ביטן: שום דבר לא דחוף, זה יום עבודה.

יואל חסון: ואם קרה, קרה.

דוד ביטן: לכן אני חושב שראוי שהחוק הזה יהיה בוועדת הפנים ולא בוועדת החוקה.

יואב קיש: תודה רבה.

יואב קיש: ניסן, בבקשה.

ניסן סלומינסקי: בוקר טוב.

ניסן סלומינסקי: הליכוד סגר לי את המיקרופון.

דוד ביטן: האחריות היא של ועדת הפנים.

דוד ביטן: היינו בסדר, העברנו את זה דרך המליאה לוועדת החוקה, לא התווכחתם.

יואב קיש: ניסן, בבקשה.

יואל חסון: ביטן ואני צריכים לצאת להסכמות, תיתנו לנו לדבר ראשונים.

ניסן סלומינסקי: קודם כול, אני חושב שלית מאן דפליג שהחוק הזה שייך לסדר הדין הפלילי וכבר נעשו בו הרבה תיקונים.

ניסן סלומינסקי: נשמע עוד מעט, ברשותך, את גור היועץ המשפטי שיוכל לפרט שאין שום סיבה בעולם - - -

יואב קיש: ניסן, אני מעדיף לשמוע אותך, אני לא רוצה לשמוע פה יועצים משפטיים כרגע.

שולי מועלם-רפאלי: למה?

ניסן סלומינסקי: אני אומר אם תרצה.

יואב קיש: אני רוצה לשמוע אותך.

ניסן סלומינסקי: אני אומר שזה שייך לסדר הדין הפלילי, ונעשו כבר בחוק הזה הרבה תיקונים, וזה תמיד בוועדת החוקה.

ניסן סלומינסקי: מאחר שאני יודע שיש כאן מחלוקת בקואליציה, הייתי מציע, אם אנחנו רוצים לדחות את זה בשבוע – כי בינתיים גם דודי יחזור וגם איילת תחזור, היא נמצאת ביפן, ואפשר יהיה לדבר ולמצוא סידור – כי כרגע זה נמצא במחלוקת, ואני חושב שזה לא טוב.

ניסן סלומינסקי: זה חוק שאני לא חושב שטוב שיהיה במחלוקת.

ניסן סלומינסקי: אבל בכל מקרה, על-פי הדין והסדר והיושר הוא צריך להיות בוועדת החוקה.

יואב קיש: תודה.

יואב קיש: מיקי לוי, בבקשה.

מיקי לוי: תודה רבה, אדוני, אני אתחיל מזה שהחוק לא ראוי.

מיקי לוי: חוק גרוע, לא ראוי - - -

יואב קיש: אתה יודע מה יעשו איתו?

יואב קיש: אולי יתקנו.

מיקי לוי: התנהלו עליו הרבה ויכוחים.

מיקי לוי: עכשיו אני רוצה להגיד משהו, באמת אולי זה kosher but fishy.

מיקי לוי: קודם כול זה שייך לוועדת החוקה, סדר הדין הפלילי, אין מחלוקת על העניין הזה.

מיקי לוי: אין מחלוקת.

מיקי לוי: יתרה מכך, אני מציע למציע החוק, אדוני היושב-ראש, ולידידי ביטן, רק בשביל הנראות והריח הרע כשזה יעבור לוועדת הפנים, מן הראוי שתחשבו רגע, תעצרו ותעבירו אותו לוועדת החוקה.

מיקי לוי: הוא חייב להיות בוועדת החוקה, כי זה ריח רע גם כך.

יואב קיש: גם הוא.

דוד ביטן: גם אני.

איילת נחמיאס ורבין: אבל הוא רוצה להתבטא.

יואב קיש: אבל, איילת, אני מסביר.

יואל חסון: אני לא מכונת הצבעות, בניגוד לאחרים.

יואל חסון: אתם כל היום מסבירים, ועם כל ההסברים שלכם יוצא פה גיהינום.

יואב קיש: יואל, בבקשה.

יואל חסון: תודה, אדוני היושב-ראש, הדמויות שלכם ב"ארץ נהדרת" מחווירות לעומת המציאות.

איילת נחמיאס ורבין: זה נכון.

שולי מועלם-רפאלי: לכן יואב מתאמץ כל כך, הוא רוצה גם דמות ב"ארץ נהדרת".

יואב קיש: לא, חס וחלילה, אני לא.

דוד ביטן: האמת שבפורים נעשה דמות ונחפש את יואל לעניבה.

דוד ביטן: כל היום עם העניבות שלו זה.

יואל חסון: מה אפשר לחקות אותי?

יואל חסון: תגיד במה אפשר לחקות אותי.

יואב קיש: בבקשה, יואל.

יואל חסון: אני אומר לכם, הבמאים ב"ארץ נהדרת" נורא מוכשרים, הם לא מצליחים להגיע לקצה הקצה של המציאות, באמת.

דוד ביטן: יפה מאוד.

יואל חסון: ועכשיו בואו נדבר רגע על הדבר הזה.

יואל חסון: תראו, אי-אפשר להתעלם מסדרי עולם ומהגיון בריא.

יואל חסון: אתה יודע, אני צריך לבחור פה בין נבלה לטרפה.

יואל חסון: לא שאני מי יודע מה מתלהב מזה שזה יגיע לניסן סלומינסקי, אבל אני מקבל את הדין.

יואל חסון: ועדת החוקה, חוק ומשפט, סדר הדין הפלילי נדון רק בוועדה הזאת, לא יכול להידון בשום ועדה אחרת.

יואל חסון: אם עכשיו כל יושב-ראש יהפוך את הוועדה שלו למין איזה מגרש פרטי שכל מה שבאינטרס שלו הוא מביא אליו, איך תיראה הכנסת?

יואל חסון: תקשיבו מה קורה כאן, כולם אומרים לי שהתקנון מאפשר, אז לא, התקנון לא מאפשר.

דוד ביטן: אבל פה יש שתי ועדות, שבכל ועדה, אחד זה המשרד לביטחון פנים ותחום אחריותה.

יואל חסון: אבל זה סדר הדין הפלילי, דוד, אתה עורך-דין.

דוד ביטן: בסדר, אז מה?

איילת נחמיאס ורבין: דוד, באמת.

קארין אלהרר: זה לא, ההמלצות הן חלק מסדר הדין הפלילי.

<קריאות: - - -

דוד ביטן: זה בתחום ועדת הפנים, זה המצב.

יואל חסון: אל תפריע לי.

יואל חסון: אתה עורך-דין.

איילת נחמיאס ורבין: ביטן, מה זה השטויות האלה?

יואב קיש: אני אתן לך לדבר אחרי יואל.

יואב קיש: בבקשה, אדוני.

דוד ביטן: אבל זה לא נכון שמשרד הביטחון באחריות ועדת הפנים?

דוד ביטן: מה זה לא?

יואל חסון: בבקשה, יואל.

יואל חסון: דוד, אתה עורך-דין רציני המון שנים, אתה מכיר את החוק, אתה יודע מה זה סדר דין פלילי, אתה יודע איפה זה צריך להיות.

יואל חסון: זה לא קשור לפיקוח על המשטרה, זה סדר דין פלילי, זה ספר אחר, זה עולם אחר.

איילת נחמיאס ורבין: לא מתאים לך, דוד.

יואל חסון: ואל תגידו לי גם, כי זה יהיה שקר מוחלט אם תגידו את זה, כי בדקנו, אין שום עומס על ועדת החוקה, חוק ומשפט.

דוד ביטן: יש.

דוד ביטן: יש עומס גדול, יש.

יואל חסון: אין שום עומס, בדקנו את סדר-היום.

דוד ביטן: מה בדקת?

דוד ביטן: יש עומס אדיר.

יואל חסון: היושב-אומר שאין עומס.

יואל חסון: בדקנו את סדר-היום.

יואל חסון: אלו לא עניינים של עומסים.

יואל חסון: אם כבר, מי שעמוס בחוקים לא לו ולא מתעסק באיכות הסביבה ולא מתעסק בענייני הפנים, אלא מתעסק רק בענייני ראש הממשלה זו ועדת הפנים וחבר הכנסת אמסלם.

מיקי לוי: זה לא ראוי שהוא המציע וגם יעשה את זה.

יואל חסון: תודה, מיקי, אני לא צריך עזרה.

יואל חסון: אני אגיד לכם משהו, אתם תמשיכו לעשות את זה.

מיקי לוי: זה fishy, זה מסריח.

יואל חסון: דוד, תמשיכו לעשות את הדברים האלה, כל תהליך החקיקה הזה הרי יהיה פסול.

דוד ביטן: אין בעיה, תגיש בג"ץ.

יואל חסון: הוא יהיה גם מהיר, ולכן הוא גם יעמוד במבחן בבג"ץ.

קארין אלהרר: זה מה שהוא רוצה, יואל.

יואל חסון: ואתם נגררים לבג"ץ, וגוררים אותנו לבג"ץ, והופכים את הכנסת לכלום, למגרש משחקים פרטי שלכם.

דוד ביטן: מי שהופך את הכנסת לכלום זה אתם, שכל דבר הולכים לבג"ץ.

מיקי לוי: אה, נו, באמת.

יואל חסון: דוד, זה מה שאתם עושים.

איילת נחמיאס ורבין: תראה כמה חוקים עברו לעומת כמה חוקים הלכו לבג"ץ.

דוד ביטן: כל דבר אתם הולכים לבג"ץ.

מיקי לוי: כמה?

מיקי לוי: כמה פעמים בשלוש שנים הלכנו לבג"ץ?

דוד ביטן: אתם לא צריכים להצביע על כלום, אתם רק הולכים לבג"ץ ובג"ץ הולך איתכם.

מיקי לוי: כמה?

מיקי לוי: תגיד, דודו, כמה פעמים בשלוש שנים הלכנו?

דוד ביטן: עזוב אותך, אל תדבר על פגיעה במערכת הכנסת.

<קריאות: - - -

איילת נחמיאס ורבין: דוד, כמה ועדות לצורך חוק הוקמו בכנסת הזאת?

איילת נחמיאס ורבין: דבר כזה לא היה.

דוד ביטן: אתם פוגעים במעמד הכנסת כל הזמן, אז אל תדברו איתי על מעמד הכנסת.

יואב קיש: ניסן, אתה יכול ללכת, שולי תייצג אותך.

שולי מועלם-רפאלי: ניסן, bye bye.

ניסן סלומינסקי: שולי תייצג אותי.

ניסן סלומינסקי: תדונו, אבל הנושא של עומס בוועדה לא רלוונטי.

דוד ביטן: יש לך עומס, עזוב.

מיקי לוי: אין עומס.

מיקי לוי: ניסן, אתה מוכן לתת לזה קדימות?

ניסן סלומינסקי: כן.

מיקי לוי: אז תגיד את זה לפרוטוקול.

יואל חסון: אין עומס.

יואל חסון: אבל הוא אומר שאין עומס.

דוד ביטן: יש לך עומס גדול.

ניסן סלומינסקי: יש עומס אבל ניתן - - -

יואב קיש: אבל אני יכול להסכים.

יואב קיש: מיקי, זה לא משנה אם יש עומס או לא בגלל שאני מסכים עם מה שאמר חבר הכנסת יואל חסון, לא משנה כל מה שאנחנו עושים פה, בסוף בג"ץ מחליט, נכון?

יואב קיש: זו השיטה שלכם.

מיקי לוי: לא, אני לא חושב ככה.

יואל חסון: אתם מביאים למצב הזה.

יואב קיש: אנחנו מביאים.

יואב קיש: אז יש בג"ץ, זה בית הנבחרים של מדינת ישראל, כל הכבוד.

איילת נחמיאס ורבין: לא, לא, זה לא.

<קריאות: - - -

יואב קיש: עם כל הכבוד, זה לא בג"ץ, התבלבלתם.

מיקי לוי: בשלוש שנים האלה הלכו שלוש פעמים.

איילת נחמיאס ורבין: תעשה לי טובה, במיסוי דירה שלישית עזרנו לכם, אתם רציתם שנלך לבג"ץ.

יואב קיש: התבלבלתם, זה לא בג"ץ, זה פה.

יואב קיש: אתם מפסידים פה והולכים לשם.

דוד ביטן: אני חושב שהיינו הוגנים.

<קריאות: - - -

יואב קיש: תסיים.

יואב קיש: משכת פה.

דוד ביטן: בניגוד לחוקים אחרים - -

יואל חסון: אבל אני מסביר, אני מסביר.

דוד ביטן: - - יכולנו לצעוק בוועדת הפנים ולהביא את זה לפה, אפשרנו שזה לפי הייעוץ המשפטי, והבאנו את זה לפי התקנון.

מיקי לוי: אבל אנחנו צעקנו ועדת החוקה.

מיקי לוי: דודי, בחייך, ביטן, נו, מה אתה - - -

דוד ביטן: התנהגנו באופן הראוי ביותר, לא פגענו בשום דבר.

איילת נחמיאס ורבין: הראוי ביותר.

יואב קיש: חברים, דברי סיום.

יואב קיש: יואל, אתם צריכים ללכת.

דוד ביטן: התנהגנו באופן ראוי.

יואב קיש: דוד, מספיק.

יואב קיש: יואל מסיים את דבריו.

יואל חסון: תן לי להסביר.

דוד ביטן: תסביר.

יואב קיש: אחרי זה את, ואחרי זה איילת.

יואב קיש: שולי, נרשמת?

יואב קיש: לא ראיתי.

יואב קיש: אז את אחרי זה.

דוד ביטן: דווקא זה מלמד שאנחנו - - -

יואב קיש: בבקשה, יואל יסיים, יסכם.

יואל חסון: אני מנסה להסביר.

יואל חסון: בסופו של דבר אף אחד מאיתנו, ובטח לא אני, רוצה לגרור אותנו להכרעות האלה בבג"ץ כל הזמן.

יואל חסון: אתם מראש מריצים כאן חוק שהוא פסול מעיקרו, אבל תעשו את זה בצורה נכונה ועל-פי הכללים.

דוד ביטן: עושם את זה בצורה נכונה לפי התקנון.

יואב קיש: תודה רבה.

יואב קיש: מי שצריך ללכת להסכמות שילך להסכמות.

יואב קיש: נעשה הצבעה על העניין הזה ב-10:25.

יואב קיש: תבואו עד 10:25 ותסיימו את ההסכמות.

יואל חסון: הסיכום היה וחצי.

קארין אלהרר: אני חושבת שאם נשאל כל יועץ משפטי מתחיל, אין מחלוקת בעניין הזה שהנושא הוא נושא של ועדת החוקה פר-אקסלנס.

יואב קיש: לא בדיוק, יש פה שתי ועדות.

קארין אלהרר: זה פר-אקסלנס, אין פה בכלל שאלה ומחלוקת.

איילת נחמיאס ורבין: לגמרי.

איילת נחמיאס ורבין: בדיוק.

קארין אלהרר: העובדה שמדובר בתיקון לחוק סדר הדין הפלילי, אי-אפשר בכלל להתבלבל בעניין הזה, אלא אם כן תגידו שיש לכם תמריצים שהם לא עניינים.

קארין אלהרר: אני חושבת שלא צריך לתת להם ביטוי ומקום.

קארין אלהרר: הדבר היחיד שצריך להנחות אותנו הוא היכולת לקיים דיון ענייני בוועדה על-פי הסמכויות שנתונות לה על-פי התקנון.

קארין אלהרר: אלא אם כן תגידו משהו שאני לא מכירה, שאתם נורא רוצים להזדרז ולהעביר משהו בצורה לא ראויה.

קארין אלהרר: אני לא חושבת שזה המצב, נכון?

יואב קיש: לא, חס וחלילה.

קארין אלהרר: בדיוק, אין כזאת עובדה.

יואב קיש: ממש לא.

קארין אלהרר: ולכן אני חושבת שהאכסניה הראויה ביותר היא ועדת החוקה.

קארין אלהרר: ובאמת, אני לא רוצה אפילו להגיד את המילה בג"ץ כי זה באמת לא לעניין.

קארין אלהרר: זה לא לעניין שכל דבר, במקום שננהל את הוויכוח הזה כאן - - -

יואב קיש: אני מסכים אתך בזה מאה אחוז.

קארין אלהרר: לא, אבל, אדוני היושב-ראש, כשאני אומרת לנהל את הוויכוח זה להיות עניינים.

קארין אלהרר: לא בסוף לקבל החלטה על הראש של מישהו ולהגיד: המבול אחריי, כי זה מה שקורה די הרבה זמן כבר.

יואב קיש: תודה רבה.

יואב קיש: חברת הכנסת איילת נחמיאס ורבין.

איילת נחמיאס ורבין: אעשה את זה קצר.

איילת נחמיאס ורבין: אתם אוהבים להגיד לנו שבסוף בג"ץ מחליט.

איילת נחמיאס ורבין: אז אני אומרת: בואו, הרי אין בעיה לעשות סטטיסטיקה על הדברים האלה, ועל כמה בג"צים הלכנו בגין איזה חוק.

איילת נחמיאס ורבין: ולעומת זאת, אפשר לעשות סטטיסטיקה על עוד דבר, כמה ועדות מיוחדות הוקמו בכנסת הנוכחית כדי לטפל בכל מיני חוקים שאו פעם אחת יש לכם בעיה עם בני בגין בוועדת החוקה או פעם אחת יש לכם בעיה עם בעיות קואליציוניות פנימיות.

איילת נחמיאס ורבין: אתם הופכים את החוקים לצחוק, אין מה לעשות.

איילת נחמיאס ורבין: אגב, את החוקים שאתם מנסים להעביר, זה חלק מהבעיה.

איילת נחמיאס ורבין: אם אתה חושב שהעובדה שהעברת את חוק הלאום לוועדה מיוחדת אתה שדרגת את חוק הלאום, אז תרשה לי לומר לך, אתה שנמכת את חוק הלאום, אתה פגעת בעיני בחוק הלאום, כי חוק הלאום מקומו היה בוועדת החוקה.

איילת נחמיאס ורבין: ובוועדת החוקה לא היה לכם נוח את מה שאתם עכשיו נאלצים להסכים לו - -

קארין אלהרר: הנה, ועכשיו גם יש צרות בקואליציה.

איילת נחמיאס ורבין: - - שהעניין הדמוקרטי כמובן יעמוד יחד עם העניין היהודי, שהוא חשוב, אגב, לכולנו, שאנחנו אמרנו - - -

יואב קיש: אף אחד לא אמר שלשם הולכים, אבל בסדר.

איילת נחמיאס ורבין: אמרנו שאם זה היה שם היינו תומכים מייד בכלל בלי להתבלבל בחוק הלאום, ואז בכלל לא היה דיון.

איילת נחמיאס ורבין: אני אפילו מגזימה ואומרת שהוא היה עובר חלק בוועדת החוקה.

איילת נחמיאס ורבין: אבל אתם לא רציתם לעשות את הדבר הזה, ולכן גם עכשיו את החוק הזה שמשרת מטרות נסתרות מהעין, אני אהיה דיפלומטית הבוקר, אז אתם ככה משייטים בכל מיני מסדרונות אפלים עוד הפעם במקום להביא את זה באמת לוועדת החוקה, חוק ומשפט.

איילת נחמיאס ורבין: אני רוצה להגיד לך משהו שאמרתי לך בשבוע שעבר.

איילת נחמיאס ורבין: חוק ההמלצות, יכול להיות שהוא לא חוק גרוע כל כך, הקונטקסט והצורה שאתם מעבירים בה דברים הופכת אותו למועמד ודאי – עזוב את בג"ץ – למועמד ודאי לביטול בבג"ץ, לא בגלל שהוא לא חוק נכון, אלא בגלל הצורה שבה אתם מעבירים אותו.

איילת נחמיאס ורבין: אין לי שום רצון, צורך או מחשבה שהכנסת צריכה להתנהל דרך בג"ץ.

איילת נחמיאס ורבין: אני אומרת לכם, בדברים האלה אתם גורמים לזה שאנחנו לא אחת מוצאים את עצמנו בפתחו של בג"ץ כשלא באמת יש צורך בזה.

איילת נחמיאס ורבין: כי אם באמת חוק ההמלצות הוא חוק שיש בו טעם, ואמרתי את זה אפילו בטלוויזיה, בתקשורת אמרתי: יכול להיות שזה חוק שראוי לדון בו.

יואב קיש: אפילו בתקשורת.

איילת נחמיאס ורבין: כן, אני אגיד לך למה, כי ב- constitutionשלי בניגוד ל- constitutionשלך לא אוהבים דברים כאלה, כי זה נראה הכול חוק מטעם, זה נראה חוק פרסונלי.

יואב קיש: אני יכול להגיד לך שלגבי כל הדברים האלה יש המון המון רעש שהתקשורת לוקחת.

יואב קיש: מכל האוויר החם הזה - - -

איילת נחמיאס ורבין: אבל בגלל - - -

יואב קיש: רגע, איילת, אני רוצה להתייחס למה שאת אומרת.

יואב קיש: מכל האוויר החם הרי גם אני יכול היום בבוקר להזדעק ולהגיד: איך יכול להיות שהמפכ"ל לשעבר רוצה להאשים את דודי אמסלם בסחיטה?

יואב קיש: איך יכול להיות שאלה היועצים שהוא מביא אליו?

יואב קיש: אני יכול להתלהם.

יואב קיש: אני יכול להגיד: זו המדינה שאנחנו רוצים לחיות בה?

קארין אלהרר: - - -

יואב קיש: שמפכ"לים קוראים להעמיד חברי כנסת לדין על סחיטה בגלל חקיקה?

יואב קיש: שומו שמים, הדמוקרטיה.

איילת נחמיאס ורבין: יואב, אבל אל תתעלם מהחוק הצרפתי.

יואב קיש: אבל מה לעשות שיש לי פרופורציות, ואני יודע היטב שכרגע על השולחן יש רק דבר אחד, וזה הדבר שאנחנו מדברים עליו, אז תפסיקו עם הפופוליזם.

איילת נחמיאס ורבין: אבל אנחנו לא פופוליסטים, אתם הפופוליסטים.

יואב קיש: אל תתעסקי אתי לא עם הצרפתי ולא עם השכר של המפכ"ל.

איילת נחמיאס ורבין: סליחה?

יואב קיש: לא, כי לא הולכים לעשות כלום.

איילת נחמיאס ורבין: אנחנו הבאנו את זה?

איילת נחמיאס ורבין: אבל, יואב, לא אנחנו הבאנו את זה, זאת עובדה.

יואב קיש: איילת, אתם אומרים שאנחנו עושים ועושים.

יואב קיש: אני אומר לך, אני יכול לקחת את אותו דבר על אותו פרינציפ ולהגיד: אני לא חי במדינת משטרה.

איילת נחמיאס ורבין: על מה?

איילת נחמיאס ורבין: איזה חוק אנחנו הבאנו?

יואב קיש: לא ניתן למפכ"לים להעמיד ח"כים לסחיטה.

איילת נחמיאס ורבין: מאה אחוז.

איילת נחמיאס ורבין: תקשיב.

יואב קיש: איזו שערורייה, הדמוקרטיה הישראלית נחרדת מהדבר הזה.

יואב קיש: נו, באמת.

קארין אלהרר: זה באמת לא בסדר.

איילת נחמיאס ורבין: תקשיב.

איילת נחמיאס ורבין: תקשיב שנייה.

איילת נחמיאס ורבין: כשהיה צריך לדבר נגד המשטרה על דברים שבהם המשטרה, כולל ההדלפות, אגב, שיצאתי נגד ההדלפות - - -

יואב קיש: בואו נישאר ענייניים.

איילת נחמיאס ורבין: אתם הופכים את זה ללא.

יואב קיש: מספיק, אל תדברי אתי על הצרפתי ולא על המשכורות.

איילת נחמיאס ורבין: מה זאת אומרת אל תדברי איתי על הצרפתי?

יואב קיש: כי זה לא רלוונטי, אנחנו דנים בעניין.

איילת נחמיאס ורבין: למה זה לא רלוונטי?

יואב קיש: יש לנו עניין אחד על הפרק ובו אנחנו דנים.

איילת נחמיאס ורבין: יואב, אז אתה יודע משהו, מעולה.

יואב קיש: אוקיי.

איילת נחמיאס ורבין: אז אם ככה, למה אתה לא הולך לוועדת החוקה, חוק ומשפט?

איילת נחמיאס ורבין: למה אתה לא הולך לוועדת הפנים בדרך המלך?

יואב קיש: אז תדברי על זה, אל תתחילי עם כל זה, את הכול התקשורת מנפחת.

איילת נחמיאס ורבין: לא, לא מנפחת כלום.

יואב קיש: המון דברים שלא ייצא מהם כלום, כל אחד תוקע חוק.

יואב קיש: לכל אחד יש איזה חוק שהם החליטו שזה – הרי מה היה עם המפכ"ל?

איילת נחמיאס ורבין: אני לא יודעת - - - אבל אולי זו ההטרדה המינית היום.

יואב קיש: הרי מה היה עם המפכ"ל?

יואב קיש: דודי באיזה ראיון ביום שישי, ששודר ביום שישי, אמר - - -

איילת נחמיאס ורבין: לא צולם בשישי, ששולי לא תהיה מודאגת.

יואב קיש: שודר, צולם.

שולי מועלם-רפאלי: אני גמרתי להיות מודאגת על השבת שלי, שאני אתחיל להיות מודאגת על השבת של דודי?

יואב קיש: דודי אמסלם אמר על איזה חוק ישן שלו שהוא עשה לפני שנה, ולקחו את זה מייד כאילו כבר אנחנו הולכים להיכנס במפכ"ל.

יואב קיש: חאלס עם השטויות האלה, באמת.

יואב קיש: למה אתם מאמינים לכל שטות?

איילת נחמיאס ורבין: לא אנחנו אומרים את זה, אתם מדווחים.

איילת נחמיאס ורבין: אבל תקשיב שנייה.

יואב קיש: בואי לעניין, לעניין.

איילת נחמיאס ורבין: סליחה, דיברתי אתך על שכר המפכ"ל?

איילת נחמיאס ורבין: דיברתי איתך על ההמצאה החדשה מפרי הבישולים של דודי?

איילת נחמיאס ורבין: הוא מבשל מצוין לפי מה שאומרים.

איילת נחמיאס ורבין: אני אומרת לך, רק עם חוקים אני חושבת שאתם מבשלים הרבה פחות טוב.

איילת נחמיאס ורבין: הנה, זה בדיוק העניין.

יואב קיש: תודה.

איילת נחמיאס ורבין: תבשלו את החוק כמו שצריך, קחו אותו לוועדת החוקה, חוק ומשפט.

יואב קיש: תודה רבה.

יואב קיש: חברת הכנסת שולי מועלם-רפאלי, בבקשה.

שולי מועלם-רפאלי: תודה, אדוני.

שולי מועלם-רפאלי: אני חושבת שיש פה שני נושאים, ואי-אפשר להתעלם מהם.

שולי מועלם-רפאלי: אחד הוא באמת במהות.

שולי מועלם-רפאלי: סדר הדין הפלילי הוא בלבת העשייה של ועדת החוקה, על זה אין מחלוקת.

שולי מועלם-רפאלי: אתם רוצים להגיד שכיוון שזה נוגע לסיכומי חקיקה שאותם עושה משטרת ישראל, אז משטרת ישראל היא תחת ועדת הפנים, אז גם על זה אין ויכוח.

שולי מועלם-רפאלי: אבל החוק הזה לא קשור לשום דבר אחר שהוא לא סדר הדין הפלילי, זאת כותרת החוק, זאת מהות החוק.

שולי מועלם-רפאלי: אני מוצאת את עצמי נמצאת באיזו סיטואציה הזויה, אדוני היושב-ראש, שבה אין לי אלא להסכים עם חברת הכנסת ורבין מסיבה פשוטה.

שולי מועלם-רפאלי: יכולנו להעביר את החוק הזה בצורה אמיתית וטובה, כי היה מוסכם על כולם שהעניין הזה של המלצות המשטרה או סיכומי תיקי החקירה של המשטרה צריך לעשות איתו מהלך.

שולי מועלם-רפאלי: כולנו יודעים לצטט את דבריו של המפכ"ל מלפני חודשים לא רבים, שאמר מפורשות: אני חושב שצריך לעשות סדר בדבר הזה.

שולי מועלם-רפאלי: מה אנחנו יוצרים?

שולי מועלם-רפאלי: מביאים חוק שעם התיקונים הראויים שהוא צריך יהיה לתקן בו - - -

יואב קיש: בעזרת השם יהיו גם.

שולי מועלם-רפאלי: בעזרת השם, ויהיו בו תיקונים.

יואב קיש: ברור.

שולי מועלם-רפאלי: ויעבור, כמו שסוכם בוועדת שרים, בהסכמת שני השרים הנוגעים בדבר, השר לביטחון פנים ושרת המשפטים.

שולי מועלם-רפאלי: מה אנחנו עושים?

שולי מועלם-רפאלי: אנחנו הקואליציה כורים קבר שבו - - -

יואב קיש: דרך אגב, אלו לא סתם שני השרים האלה, בדיוק שתי הוועדות הרלוונטיות.

שולי מועלם-רפאלי: אנחנו כורים קבר שבו חוסר האמון של הציבור בתהליך שאנחנו עושים, שאנחנו חושבים שהוא נכון ומוצדק, בסוף מתגבר על המהות.

שולי מועלם-רפאלי: ולמה?

שולי מועלם-רפאלי: ואני חושבת שיש פה משהו אחד מהותי, סדר הדין הפלילי אין לו אלא להידון בוועדת החוקה.

יואב קיש: אין כאלה.

שולי מועלם-רפאלי: לא, לא, יש אחד כזה.

שולי מועלם-רפאלי: אתה אחלה חוץ מהשיגעון הזה.

יואב קיש: אין, אין כאלה.

שולי מועלם-רפאלי: ובו על דעת שנינו הוא לא הלך לא לוועדה הזאת ולא לוועדה הזאת, כי אתה ואני אמרנו שלכל אחת מהוועדות יש לנו איזו נגיעה בדבר, או אמרו עלינו שאתה תשפיע פה ואני אשפיע שם, ואז הוא הלך לוועדה שלישית.

שולי מועלם-רפאלי: אז מה עושים בחוק הזה?

שולי מועלם-רפאלי: יוצרים בחוק שהוא נכון וטוב וראוי לקדם אותו בתיקונים הראויים, חוסר אמון ציבורי מטורף בנו חברי הקואליציה.

שולי מועלם-רפאלי: ואני שואלת את עצמי למה.

שולי מועלם-רפאלי: למה אנחנו עושים את הטעות הזאת, ולא אומרים: חבר הכנסת דודי אמסלם, אתה הגשת חוק שצריך לתקן בו דברים, להעביר אותו, יש עליו הסכמות בתוך הקואליציה עם התיקונים.

שולי מועלם-רפאלי: במקום זה אנחנו יוצרים מצג שבו אנחנו בעצם יורים לעצמנו ברגל, ויוצרים סיטואציה שבה אנחנו נחשדים, כל חברי הקואליציה, כאילו אנחנו פועלים פה באיזה מחשכים.

שולי מועלם-רפאלי: לא.

שולי מועלם-רפאלי: החוק הזה צריך ללכת לוועדת החוקה.

יואב קיש: תודה.

שולי מועלם-רפאלי: זה המקום הטבעי לו, סדר הדין הפלילי שם אמור להידון.

שולי מועלם-רפאלי: אני רוצה להגיד משפט אחרון.

יואב קיש: משפט סיום, בבקשה.

שולי מועלם-רפאלי: ביקשת קודם מחברת הכנסת נחמיאס ורבין לא להתייחס לאיזה סל כללי.

שולי מועלם-רפאלי: אבל אני חושבת שבתוך עמנו אנחנו יושבים, ונדרשת מאתנו, מנהיגי הציבור, שליחי הציבור – בסדר?

שולי מועלם-רפאלי: אני לא מתיימרת להיות מנהיגה, אבל לפחות נשלחנו לכאן על-ידי ציבור גדול, בטח מפלגה שקיבלה 30 מנדטים, הרבה פחות ממפלגה שלצערי קיבלה רק שמונה – עדיין ציבור גדול מצפה לאמירות מאוד מאוד ברורות שלנו ביחס לדרך הנכונה שבה נידונים חוקים בבית הזה, ועל זה אני חושבת יש הסכמה גורפת בין כולנו.

שולי מועלם-רפאלי: אמון הציבור בכנסת ובתהליכים שאנחנו מעבירים פה הוא בעיני יסוד מוסד של עבודת שליחי הציבור בכנסת.

שולי מועלם-רפאלי: ואני מרגישה שבבחירה שלנו, בבחירה של חלק מהקואליציה להגיד שהחוק הזה עובר לוועדת הפנים אנחנו יוצרים חוסר אמון מאוד גדול.

יואב קיש: תודה.

יואב קיש: כמו שאמרתי, אנחנו נצביע על נושאים 1 ו-2 בעוד כרבע שעה.

יואב קיש: אני רוצה לרגע לדבר על זה, אם יהיה זמן נחזור לזה.

רויטל סויד: אני רוצה לומר עוד כמה משפטים.

<ארבל אסטרחן: גם אני רוצה לדבר על זה.

קארין אלהרר: רגע, היועצת המשפטית.

יואב קיש: נחזור גם לשתיכן.

יואב קיש: אני רוצה לדון בקביעת ועדה לדיון בהצעה לסדר-היום.

רויטל סויד: ארבל, אם אני איתך, אז אני מרגישה - - -

<ארבל אסטרחן: אני אצטרך להגיד דברים שרציתי גם להגיד בעניין הזה.

<ארבל אסטרחן: קודם כול, עומס הוא לא סיבה להעביר הצעה לא לוועדה המתאימה.

יואב קיש: לא משנה.

יואב קיש: אני שואל עקרונית, אם הוועדה תחליט שזה יהיה בוועדת הכנסת.

<ארבל אסטרחן: ועדת הכנסת, כמובן היא לא הוועדה המתאימה.

<ארבל אסטרחן: אבל כמו שאני אומרת להצעות חוק, העברת נושא – בין אם זה הצעת חוק, ולא בוודאי הצעה לסדר, שזה פחות משמעותי – לא לוועדה המתאימה זה לא איזה פגם מהותי בהליכי העבודה של הכנסת.

<ארבל אסטרחן: זה יהיה תקדים מאוד מוזר.

יואב קיש: ממה שהבנתי מחברי הכנסת שנמצאים בוועדה, שהם ירצו לעשות את זה.

קארין אלהרר: ארבל, זה יהיה תקדים, אבל לא הראשון.

יואב קיש: ירצו לעשות את זה בוועדה, אני רוצה לשאול, מישהו רוצה להתייחס לזה?

איילת נחמיאס ורבין: למה?

יואב קיש: לסעיף 3.

איילת נחמיאס ורבין: תראה, אני אשמח להתייחס לזה.

איילת נחמיאס ורבין: תראו, זה חלק מבעייתיות כללית שאנחנו סובלים ממנה פה.

איילת נחמיאס ורבין: קודם כול אני רוצה לחזור על משהו שאמרתי בעניין ההצעות לסדר כבר לפני שנה.

איילת נחמיאס ורבין: הצעות לסדר כמו שהן הן כלי פרלמנטרי מאוד מאוד מאוד בעייתי, מחמיץ את מטרתו של דיון במליאה, כי כמעט אף פעם הח"כים לא מסתפקים בתשובת השרים, ואז הולכים לדיונים בוועדות, שזו בעצם לא המטרה של ההצעות לסדר.

יואב קיש: זה כאילו מכפיל, הם מכפילים את ההשפעה.

איילת נחמיאס ורבין: לא רק שמכפילים.

יואב קיש: אבל דה-פקטו הדיון במליאה מתייתר קצת.

איילת נחמיאס ורבין: הדיון במליאה מתייתר מצד אחד, מצד שני בדרך כלל אין נוכחות של אף אחד בדיונים האלה.

שולי מועלם-רפאלי: נכון.

יואב קיש: משהו שם לא עובד.

איילת נחמיאס ורבין: אני רוצה להציע שבוועדת הכנסת, בה כבר עשינו לא אחת דיונים בכל מיני כלים פרלמנטריים, אני מאוד רוצה שנעשה דיון בכלים האלה.

שולי מועלם-רפאלי: מצוין.

שולי מועלם-רפאלי: אני בעד.

איילת נחמיאס ורבין: כי אני חושבת שיש פה החלטה מאוד גדולה.

איילת נחמיאס ורבין: אם בדיון כזה הגענו למצב שהוא צריך להגיע לוועדת הכנסת והוא לא - - -

יואב קיש: אני אגיד לך, הסיבה היא שרוב החברים של ההצעה הזאת הם חברים בוועדת הכנסת, אז רצינו לעשות את זה פה.

יואב קיש: אבל אני אומר לך, באופן ספציפי - - -

איילת נחמיאס ורבין: אבל אתה מבין שיש בזה איזשהו חוסר הגיון.

יואב קיש: בואי נעשה ככה, אני מסכים איתך, נעשה דיון בנושא - - -

איילת נחמיאס ורבין: הכלים הפרלמנטריים.

יואב קיש: הכלים הפרלמנטריים.

רויטל סויד: צריך לקבוע כללים סדורים.

יואב קיש: אני מעלה להצבעה את ההצעה של ועדת הכנסת לדון בהצעה בוועדת הכנסת.

יואב קיש: מי בעד?

יואב קיש: שירים את ידו.

יואב קיש: מי נגד?

יואב קיש: מי נמנע?

יואב קיש: בעד – פה אחד

יואב קיש: ההצעה עברה.

יואב קיש: רויטל, ביקשת לדבר, עכשיו אנחנו חוזרים לסעיף 1 שעל סדר-היום, זכות הדיבור לרויטל סויד, בבקשה.

רויטל סויד: תראו, אנחנו נמצאים היום או בתקופה הזו בתקופה של חקיקה שהיא חקיקה שהתחילה בחוק הצרפתי, עברה לחוק ההמלצות, ואחר כך להשוואת – היא לא חקיקה אבל היא יוזמה – להשוואת שכר המפכ"ל לשכר ראש הממשלה.

יואב קיש: חבל שלא היית כשדיברנו על זה.

איילת נחמיאס ורבין: ידעתי שלא תתאפק.

רויטל סויד: ובלי להיכנס לעמדה לחקיקה הזו, שהיא כמובן נחרצת בזה שאני מתנגדת לה - - -

יואב קיש: לאיזה?

יואב קיש: הספציפית הזו.

רויטל סויד: לשלושתן.

יואב קיש: עזבי את שלושתן, יש כרגע אחת על הפרק.

רויטל סויד: אני אומרת שכאשר אנחנו נמצאים בתקופה כזו ובעידן כזה, וכשזה נראה שיש עליהום על המשטרה, עוד יותר חובה עלינו להקפיד להעביר כל חוק לדיון – בטח חוק שנוי במחלוקת, ובטח חוק שמעורר כל כך הרבה הדים וביקורת ונראה כמו ניסיון להשפיע על חקירה ולשבש הליכי חקירה – לוועדה שאמורה לדון בו.

יואב קיש: את גם בעד להעמיד את חבר הכנסת דודי אמסלם לדין על ניסיון סחיטה?

שולי מועלם-רפאלי: לא.

יואב קיש: כי היא מדברת על שיבוש חקירה.

רויטל סויד: אני חושבת שזו הייתה חוצפה.

יואב קיש: נו, בדיוק, סוף הדמוקרטיה.

רויטל סויד: תקשיב לי טוב, אני רוצה להתייחס לזה.

רויטל סויד: כאשר בא מפכ"ל לשעבר ואומר שהתגובה על יוזמה שטותית, מטופשת ומסוכנת היא לחקור חבר כנסת שיזם אותה - -

יואב קיש: טירוף המערכות.

רויטל סויד: - - זה בעיני לא פחות שטותי, חמור ומסוכן.

יואב קיש: אסון.

יואב קיש: נכון.

יואב קיש: ואלו היועצים של המפכ"ל.

יואב קיש: נו, באמת.

שולי מועלם-רפאלי: לא, הם לא היועצים של המפכ"ל.

איילת נחמיאס ורבין: מה זה קשור?

יואב קיש: אז מה הם?

שולי מועלם-רפאלי: מפכ"ל לשעבר.

שולי מועלם-רפאלי: הוא לא לקח אותו בתור יועץ.

רויטל סויד: אתה לא מגיב ביוזמה של שטות חמורה - - -

יואב קיש: מפכ"ל לשעבר אומר את זה בשיחה רשמית כשהוא נמצא מול המפכ"ל המכהן, נראה לך הגיוני?

רויטל סויד: זה ראוי לגנאי.

איילת נחמיאס ורבין: בסדר, גינינו.

יואב קיש: גנאי.

יואב קיש: אני שמח שאתם מצטרפים לגינוי הזה.

יואב קיש: פשוט לא יאומן.

רויטל סויד: זה ראוי לגנאי.

רויטל סויד: אתה לא לוקח אדם או יוזמה, בין אם הוא חבר הכנסת או בין אם הוא אזרח רגיל, ואתה רוצה לגדוע יוזמה מטופשת שלו, חמורה שלו, ומסוכנת שלו - -

יואב קיש: על אחת כמה וכמה כחבר כנסת.

רויטל סויד: - - ביוזמה אחרת לחקור אותו תחת אזהרה.

יואב קיש: אז זה מה שהוא חושב.

רויטל סויד: אבל זה לא בסדר.

יואב קיש: את מבינה?

יואב קיש: זה מה שהוא חושב, מה את רוצה שנגיד לך?

איילת נחמיאס ורבין: מה הקשר למה שאנחנו עושים פה?

רויטל סויד: אנחנו ממש מגנים את זה.

יואב קיש: או, בסדר.

רויטל סויד: וזה לא פותר את העובדה שהיוזמה של חבר הכנסת אמסלם – כל היוזמות שלו הן יוזמות שנועדו לפגוע במשטרה, להחליש אותה, לעשות לה דה-לגיטימציה, להגחיך אותה, ולהמאיס אותה על הציבור בגלל חקירות ראש הממשלה.

יואב קיש: תודה.

רויטל סויד: אלה היוזמות, אבל אסור היה בשום פנים ואופן לקרוא לקריאה לחתור תחת אזהרה.

רויטל סויד: ועכשיו אני חוזרת רגע להתייחס לעניין.

רויטל סויד: דווקא בגלל שאנחנו נמצאים בכזאת סערה ציבורית, חובה עלינו פה בוועדת הכנסת, ועליך כיושב-ראש ועדה, באמת אחראי ורציני - -

איילת נחמיאס ורבין: אחת הכי חשובות, מה.

הרציניים, לומר: תודה רבה, הדר, שזה פתוח בסעיף, ושם זה צריך להיות, וגם הסעיף מחייב אותנו בהצעות חוק שכאלה לדון בוועדת החוקה.

הרציניים, לומר: אני מפנה לסעיף 79(א) לגבי המקומות שבהם צריכה להיות ועדה.

יואב קיש: תודה רבה.

יואב קיש: ויש שם את סמכות ועדת הכנסת להצביע.

<ארבל אסטרחן: סעיף 100.

יואב קיש: זה סעיף 100.

איילת נחמיאס ורבין: אני רוצה להגיד לך משהו.

יואב קיש: רויטל, תמצאי את זה אחר כך.

יואב קיש: תודה רבה בינתיים.

איילת נחמיאס ורבין: יש לי בקשה.

יואב קיש: בבקשה, חברת הכנסת.

יואב קיש: אבל לפני הבקשה שלך, אני רוצה להגיד מילה לחברת הכנסת רויטל סויד.

רויטל סויד: האוצר הגיע, אם לא שמת לב.

יואב קיש: אני רוצה להגיד בצורה הכי ברורה שאני מאוד שמח על האמירה הברורה שלך בגינוי לאמירת שטות שנאמרה על-ידי מי - - -

רויטל סויד: שטות חמורה.

יואב קיש: שטות חמורה ממי מהמפכ"לים לשעבר.

יואב קיש: ואגיד לך את האמת, אני לא מתייחס לזה ברצינות או איך אומרים בשפה של זה, אני לא סופר את זה, למה?

יואב קיש: כי ברור לי מה התקשורת מנסה לעשות מזה.

יואב קיש: אבל כמו שמהצד השני אני מבקש כשאיזה ח"כ יוצא עם איזו הצהרת חוק או שחבר הכנסת אמסלם אומר באיזה ראיון שיש לו איזו הצעת חוק להוריד את שכר המפכ"ל, שאף אחד לא מתכוון לעשות את זה, ולא צריך להזדעק לא על זה ולא על זה.

יואב קיש: וחברים, בואו נתעסק במהות.

רויטל סויד: צריך להזדעק גם על זה וגם על זה.

יואב קיש: לא נכון.

שולי מועלם-רפאלי: בדיוק הפוך.

שולי מועלם-רפאלי: צריך לבדוק - - -

רויטל סויד: גם הדברים של אמסלם חמורים, גם הדה-לגיטימציה שהוא עושה למשטרה חמורה, וגם הדברים של המפכ"ל.

איילת נחמיאס ורבין: ברור, נכון.

איילת נחמיאס ורבין: זו המסקנה שלך?

רויטל סויד: לעשות דה-לגיטימציה למשטרה זה חמור.

יואב קיש: אני אגיד לך מה המסקנה שלי, רויטל.

רויטל סויד: לאיים בחקירה תחת אזהרה זה גם חמור.

שולי מועלם-רפאלי: לאן לוקחים אותנו דברים כאלה.

יואב קיש: תביני את ההבדל בגישה שלנו.

יואב קיש: הגישה שלך אומרת שאת לוקחת את זה בכל הרצינות ונלחמת בזה בכל הכוח, ואני אומר שזה שטויות ושאפילו להתייחס לזה לא צריך.

איילת נחמיאס ורבין: לא, היא אמרה שהיא מגנה.

איילת נחמיאס ורבין: מה קרה לך? היא אמרה בדיוק נכון.

יואב קיש: אם התקשורת לא הייתה מטפלת בזה אז אף אחד לא היה שומע את זה, זה היה מוציא את אוויר הנשימה שלו בכלל כשהיינו רואים את זה.

יואב קיש: חאלס, תפסיקו להתעסק בשטויות.

רויטל סויד: לנו יש אחריות כלפי הציבור.

רויטל סויד: אני לא יכולה לשמוע מפכ"ל מאיים על יוזמה, מאיים על חבר כנסת בחקירה תחת אזהרה בגלל שהוא יזם יוזמה חמורה, ואני גם לא יכולה לשמוע חבר כנסת שיוזם סדרת חקיקה שכל מטרתה היא לפגוע במשטרה ולעשות לה דה-לגיטימציה.

רויטל סויד: שני הדברים האלה לא מקובלים, את שניהם צריך לגנות.

יואב קיש: אני יכול להגיד לך שיש מישהו אחד שמאוד נהנה מזה, את יודעת מי?

יואב קיש: מישהו אחד מאוד נהנה מזה, וזה הציבור שמקבל מהתקשורת את הפיד המיותר הזה.

איילת נחמיאס ורבין: הוא מה זה נהנה, הוא מה זה נהנה, הוא בעננים.

איילת נחמיאס ורבין: הוא מאושר, הוא שמח, הוא מרוצה וטוב לב.

איילת נחמיאס ורבין: מה קרה לך?

יואב קיש: התקשורת נהנית להעביר את זה.

איילת נחמיאס ורבין: די, באמת.

יואב קיש: התקשורת נהנית לנפח את זה, וחבל.

יואב קיש: חבל.

יואב קיש: התקשורת נהנית לנפח את השטויות האלה, מה לא ברור?

שולי מועלם-רפאלי: אני חושבת שהציבור הישראלי בעיקר שואל את עצמו - - -

איילת נחמיאס ורבין: יש לי פתרון לזה.

שולי מועלם-רפאלי: אז אל תשתף עם זה פעולה.

יואב קיש: נכון.

שולי מועלם-רפאלי: אז תעביר חומר ששייך לוועדת החוקה לוועדת החוקה.

איילת נחמיאס ורבין: בדיוק.

שולי מועלם-רפאלי: אל תיתן לתקשורת את המקום הזה.

יואב קיש: מה הקשר?

<קריאות: - - -

רויטל סויד: מה אתה מאשים את התקשורת באשמה של חברי כנסת מהסיעה שלך?

יואב קיש: אני לא הייתי רוצה לשמוע על הסיפור הזה עם המפכ"ל, זה נראה לי הזוי, זה נראה לי מטופש.

איילת נחמיאס ורבין: אוי, באמת, יואב.

רויטל סויד: ואני לא הייתי רוצה לשמוע את כל היוזמות האלה.

יואב קיש: את יודעת על מה אני מדבר?

יואב קיש: על האמירה של המפכ"ל לשעבר.

איילת נחמיאס ורבין: הבנתי.

יואב קיש: הבנת.

יואב קיש: אוקיי.

יואב קיש: בעיני זה הזוי, מיותר, ולא הייתי רוצה לשמוע על זה.

איילת נחמיאס ורבין: יש לי הצעה לסדר.

איילת נחמיאס ורבין: אני רוצה להוביל תיקון בתקנון, ארבל.

איילת נחמיאס ורבין: אני רוצה בבקשה שחבר כנסת שהוא יו"ר ועדה, בחוק שאינו נוגע באופן ישיר לתחומי הסמכות שלו לא יוכל לדרוש שהחוק יועבר אליו לוועדה.

יואב קיש: אל תכתבי, ארבל, אין לך מה לכתוב.

יואב קיש: איילת, זה עובד ככה.

איילת נחמיאס ורבין: אני רוצה תיקון.

יואב קיש: איילת, את לא מדברת, את מגישה לוועדה בקשה לשינוי תקנון.

איילת נחמיאס ורבין: נכון, גם.

יואב קיש: לא ברגע שחשבת.

יואב קיש: את כותבת את זה בצורה מסודרת.

איילת נחמיאס ורבין: קודם כול אני מבקשת ממך, אתה תמיד שמח על כל רגע שאני חושבת, אתה יודע שכולנו מרוויחים מזה.

יואב קיש: זה גם נכון, אבל תגישי מכתב בקשה.

איילת נחמיאס ורבין: יש פה עיוות נוראי.

יואב קיש: איך זה עובד?

יואב קיש: את יודעת איך עובד שינוי תקנון?

איילת נחמיאס ורבין: ברור, עשיתי.

איילת נחמיאס ורבין: סליחה, יש פה תיקונים על שמי.

<ארבל אסטרחן: נכון.

יואב קיש: יפה.

יואב קיש: אז זה לא ככה.

איילת נחמיאס ורבין: תקשיב לי טוב, אני אגיד לך למה זה צף לי עכשיו.

איילת נחמיאס ורבין: כי יש פה עיוות לא נורמלי משום שהוא הגיש תיקון לחקיקה, הוא הגיש הצעת חוק שלא נוגעת במישרין לתחומי הסמכות של הוועדה שלו, אבל יש לו ועדה.

איילת נחמיאס ורבין: נניח שאיתן כבל היה מעביר את החוק הזה, והיה אומר: רגע, זה יידון בוועדת הכלכלה.

איילת נחמיאס ורבין: שתדע לך, אני יודעת שלא נשמע לך הגיוני שזה אותו דבר, אבל זה בדיוק אותו דבר.

יואב קיש: את יודעת כמה חוקים של איתן כבל עברו בוועדת הכלכלה?

איילת נחמיאס ורבין: רק חוקים שנוגעים בתחום ועדת הכלכלה.

שולי מועלם-רפאלי: אבל אם הם נוגעים לכלכלה.

יואב קיש: כלכלה?

יואב קיש: מה זה קשור?

איילת נחמיאס ורבין: רק אם הם נוגעים לכלכלה.

יואב קיש: מה זה קשור?

יואב קיש: יש לך בעיה עקרונית עם זה.

יואב קיש: מי מחליט?

איילת נחמיאס ורבין: לא.

שולי מועלם-רפאלי: אם דודי מגיש הצעת חוק על רשויות מקומיות, אז לפי התקנון זה צריך להיות בוועדת הפנים.

יואב קיש: אבל מי מחליט לאיזו ועדה?

איילת נחמיאס ורבין: מה זאת אומרת?

איילת נחמיאס ורבין: יש לך תקנון.

יואב קיש: מי מחליט לאיזו ועדה?

יואב קיש: ועדת הכנסת.

יואב קיש: בתקנון כתוב שוועדת הכנסת.

איילת נחמיאס ורבין: לא.

שולי מועלם-רפאלי: לא.

יואב קיש: אתם רוצים לעקור את הסמכות של ועדת הכנסת מלהחליט לאן הולך כל חוק?

איילת נחמיאס ורבין: רגע, יואב, סליחה, אני חוזרת עכשיו בנימה רצינית.

שולי מועלם-רפאלי: הרי על רוב החוקים אנחנו מסכימים לאן הם הולכים, כי ברור לחלוטין מה לבת העשייה שלהם.

יואב קיש: וכשאין הסכמה?

שולי מועלם-רפאלי: כשלא אז באים לפה.

יואב קיש: אז שלא תהיה סמכות לוועדת הכנסת.

<קריאות: - - -

יואב קיש: תודה.

יואב קיש: אני מבקש ממך להגיש את ההצעה המצוינת הזו לשינוי תקנון.

איילת נחמיאס ורבין: יש עיוות.

איילת נחמיאס ורבין: שחזרתי עכשיו בראש שלי את החוקים שהעביר איתן כבל בוועדת הכלכלה, כולם נוגעים לוועדת הכלכלה, נקודה.

איילת נחמיאס ורבין: פה יש עיוות לא נורמלי.

שולי מועלם-רפאלי: ברור.

יואב קיש: מאה אחוז.

יואב קיש: חשבתי שיש לך בעיה בסיסית עם זה שח"כ שמגיש הצעה פרטית שלו וזה נידון בוועדה שלו.

איילת נחמיאס ורבין: ברור, תקשיב, אבל אין ברירה.

איילת נחמיאס ורבין: חוק שלא נוגע לוועדה מסוימת, אי-אפשר להעביר אותו לוועדה אחרת, ואתם עושים פה חוכא ואטלולא.

איילת נחמיאס ורבין: ואני אומרת לך שזה עיוות שכולנו יכולים להסכים עליו, אם רוצים כמובן, אם רוצים לא להיות - - -

רויטל סויד: אני רוצה להפנות לסעיף 100.

יואב קיש: רויטל, אתן לך.

יואב קיש: אני רוצה להגיד רגע מבחינת סדר-היום.

יואב קיש: יש לנו להצביע על שני סעיפים, ביקשנו לכנס את כולם בעוד שתיים-שלוש דקות, ונתחיל עם ההצבעה.

יואב קיש: צריכים לחזור מהסכמות, ואת צריכה עוד לדבר.

יואב קיש: בבקשה, היועצת המשפטית.

רויטל סויד: לפני כן, שנייה.

יואב קיש: אבל דיברת, היא לא דיברה.

רויטל סויד: אני יודעת.

רויטל סויד: רק להגיד דבר אחד.

יואב קיש: אם יהיה עוד זמן אני אתן לך.

יואב קיש: בבקשה.

<ארבל אסטרחן: תפקידנו להמליץ לוועדת הכנסת לפעול לפי תקנון הכנסת והתקדימים כפי שהוועדה עצמה וחברי הכנסת קבעו.

<ארבל אסטרחן: במקרה הזה מדובר בהצעת חוק שעניינה העברת חומרי חקירה מהמשטרה ומרשות חוקרת אחרת לרשויות התביעה, ובאה לקבוע שבמקרה כזה לא יצרפו לחומר שמועבר חוות דעת או המלצה בשאלה האם הראיות מספיקות לאישום.

<ארבל אסטרחן: מבחינתנו, אין ספק שזו הצעה ששייכת באופן מובהק לוועדת החוקה.

<ארבל אסטרחן: ועדת החוקה היא זו שעוסקת בעניינים האלה, היא זו שמתקנת לאורך השנים את חוק סדר הדין הפלילי, לרבות סעיף 60, הסעיף שכעת מוצע לתקן, ולכן זו המלצתנו.

<ארבל אסטרחן: עם זאת, אני צריכה לומר, כמו שאמרתי גם במקרים אחרים – אמרו פה בג"ץ, זה עניין של בג"ץ, וכו' – לעמדתנו, העובדה שההצעה אינה עוברת לוועדה המתאימה כפי שהיא קבועה בתקנון היא לא פגם בהליך החקיקה, זה בוודאי לא עניין שבג"ץ יתערב בו ויכריע.

רויטל סויד: כל הכבוד, הצלחנו להביא לכך שהייעוץ המשפטי של הכנסת - -

יואב קיש: רגע, תני לה לדבר, רויטל, אל תפריעי.

רויטל סויד: - - מרגיש חלש כאן.

רויטל סויד: כל הכבוד, הוא מתגונן - - -

יואב קיש: רויטל, סיימת את זכות הדיבור שלך.

יואב קיש: בבקשה.

<ארבל אסטרחן: אני לא מתגוננת.

רויטל סויד: באמת?

<ארבל אסטרחן: אני מבהירה לוועדה את סמכויותיה.

יואל חסון: לא, את מתגוננת, צריך להבין - - -

רויטל סויד: אני לא מתגוננת?

יואב קיש: היא לא מתגוננת.

יואב קיש: לא יאומן.

רויטל סויד: הגענו למצב שהיועצים המשפטיים מתגוננים.

יואב קיש: רויטל, את לא מפסיקה להפריע מהרגע שהגעת.

<ארבל אסטרחן: אני אומרת את הדברים בצורה מאוד ברורה.

יואל חסון: היא בצדק מפריעה, אדוני.

יואב קיש: מספיק.

רויטל סויד: אני יכולה לקרוא?

יואב קיש: לא, אני לא אתן לך לקרוא, את סיימת לדבר.

יואב קיש: דיברת, הייתה לך זכות דיבור, גמרנו.

יואב קיש: בבקשה.

<ארבל אסטרחן: אני אומרת את הדברים בצורה מאוד ברורה.

<ארבל אסטרחן: ההצעה באופן מובהק שייכת לוועדת החוקה, ולצערי, זו לא הפעם הראשונה שנעשים דברים מהסוג הזה.

<ארבל אסטרחן: אני רק יכולה לחשוב כרגע למשל על דוגמה של חוק הפריימריז, גם כן, דוגמה של הצעת חוק של יו"ר ועדת הפנים שעברה לוועדת הפנים ושייכת באופן - -

איילת נחמיאס ורבין: תודה רבה.

איילת נחמיאס ורבין: מובהק לוועדת החוקה.

<ארבל אסטרחן: - - מובהק, ונדונה אך ורק בוועדת החוקה.

איילת נחמיאס ורבין: תודה רבה.

איילת נחמיאס ורבין: היום אתה מקבל את ההצעה שלי לתיקון.

<ארבל אסטרחן: דבר שהוא לא תקין, וצריך לדעת שהוא גם יוצר בעייתיות בכל מה שקשור מסביב, החל מהייעוץ המשפטי.

רוברט אילטוב: אבל יושב-ראש ועדת החוקה אמר שאין לו זמן להעלות חוקים.

שולי מועלם-רפאלי: לא נכון.

יואל חסון: להפך, הוא אמר שאין לו עומס.

איילת נחמיאס ורבין: רוברט, די.

<קריאות: - - -

יואב קיש: לא על החוק הזה.

יואב קיש: זה היה בעבר.

יואל חסון: הוא היה פה ואמר, אתה לא היית כאן.

רוברט אילטוב: אז למה הוא אומר לי על חוק המואזין שאין לו זמן?

יואל חסון: הוא היה פה ואמר, תשאל אותו.

רוברט אילטוב: אז למה על חוק המואזין הוא אומר לי שאין לו זמן?

איילת נחמיאס ורבין: רוברט, מספיק.

איילת נחמיאס ורבין: אתה יודע מה, סליחה, תחליפו את יושב-ראש ועדת החוקה.

יואב קיש: שולי, את רוצה להיות יושבת-ראש ועדת החוקה?

יואב קיש: אנחנו חושבים למנות אותך.

איילת נחמיאס ורבין: באמת, שיעבדו יותר קשה.

שולי מועלם-רפאלי: לא, לא, ממש לא.

שולי מועלם-רפאלי: יש יושב-ראש שאני מזכירה לכולם שהצליח לקדם חוקים שהיו תקועים במערכת.

רוברט אילטוב: אז אני רוצה לדעת, יש לו זמן או אין לו זמן?

רוברט אילטוב: יכול להיות שהוא משקר לך בכנסת.

יואב קיש: יושב-ראש ועדת החוקה ניסן סלומינסקי היה פה ואמר בצורה הכי מפורשת שיש לו את כל הזמן שבעולם, אז אתה יכול להגיד לו שאם יש לו את כל הזמן שבעולם שיטפל בחוק המואזין.

רוברט אילטוב: אז חבל שהוא משקר לי.

יואב קיש: הנה, יש פה את היועץ המשפטי שגם שמע את זה.

יואב קיש: הוא אמר את זה.

רוברט אילטוב: אם אין לו עומס אז אין לי בעיה, אבל שיעלה לי גם את החוקים האחרים, לא רק מה שהוא - - -

שולי מועלם-רפאלי: אדוני יושב-ראש סיעת ישראל ביתנו, כמו שאמרנו, העניין הזה מוסכם גם עלינו, והחוק הזה בידוע הוגש גם - - -

רוברט אילטוב: אז יש לי חוק שלי, אני רוצה להתקדם בחוק שלי.

רוברט אילטוב: אתם רוצים להחזיר את החוק שלכם, תחזירו אותו.

רויטל סויד: מה החוק שלך?

יואב קיש: הוא שואל אם לניסן יש זמן למה הוא לא מטפל בחוקים.

<קריאות: - - -

רויטל סויד: תמכנו בך מכל הלב.

שולי מועלם-רפאלי: אני חושבת שאי-אפשר לערבב עגבניות ומלפפונים.

שולי מועלם-רפאלי: אני תומכת בך ואמרתי לך את זה, וגם תמכתי בך במליאה.

יואב קיש: הגענו לזמן ההצבעה, חברים, שולי, את הוויכוח הזה אחר כך.

<קריאות: - - -

יואב קיש: חברים, אני רוצה לעבור להצבעה.

יואב קיש: ביטן, שב, אנחנו רוצים להצביע.

יואב קיש: חברים, אני רוצה לעבור להצבעות, נא לשבת ולהיות בשקט, גם מהשורות האחרונות נא להיות בשקט.

יואב קיש: אנחנו עוברים להצביע הצבעה ראשונה על החלטה בדבר מספר הסגנים ליושב-ראש הכנסת.

יואל חסון: אדוני היושב-ראש, אני מבקש התייעצות סיעתית.

יואב קיש: יואל, אני בהצבעות.

יואל חסון: אני מבקש התייעצות סיעתית.

יואל חסון: סליחה, אני רוצה התייעצות סיעתית.

יואב קיש: חמש דקות התייעצות סיעתית.

<ארבל אסטרחן: על מה?

<ארבל אסטרחן: על איזה נושא?

יואב קיש: על מה?

יואב קיש: על איזה נושא?

דוד ביטן: הוא אפילו לא יודע על מה.

יואב קיש: תן להצביע על הסגנים.

רוברט אילטוב: אולי גם על הסגנים אתה רוצה התייעצות.

מיכאל מלכיאלי: אני רוצה להתייעץ עם יואל.

יואב קיש: אתה רוצה לצאת עכשיו להתייעצות?

יואב קיש: בבקשה.

יואל חסון: על זה אין לי מה להתייעץ.

יואב קיש: אז אנחנו מצביעים על סעיף 2.

דוד ביטן: צריך להגיד את השמות.

<ארבל אסטרחן: אלו שתי הצבעות.

יואב קיש: יש פה הצבעה ראשונה בדבר מס' הסגנים ליושב-ראש הכנסת בתקופת כהונתה של הכנסת העשרים.

יואב קיש: כפי שהעברנו את שינוי התקנון, אם אנחנו בוועדת הכנסת ברוב של לפחות שלושת-רבעי מהחברים, זה אומר אחדות דעים גדולה קואליציה-אופוזיציה.

יואב קיש: נצביע בעד להעלות, וזאת ההצעה לפרק, מתשע ל-11 כדי למנות שני יושבי-ראש חדשים.

יואל חסון: זה 11?

יואב קיש: אחד זה וקנין, והשני ממרצ.

יואב קיש: מי זה?

יואב קיש: אין פה ממרצ?

דוד ביטן: הבנתי שעיסאווי פריג'.

יואב קיש: עיסאווי פריג' זה מי שסוכם, ביטן?

דוד ביטן: זה מה שהם אמרו לי.

יואב קיש: עוד לא נצביע על השמות.

יואב קיש: אנחנו מצביעים קודם כול על ההגדלה ל-11.

דוד ביטן: נצביע על השמות.

יואב קיש: לא, אני לא מצביע.

רוברט אילטוב: אתם צריכים להביא שם חתום.

יואב קיש: קודם מגדילים ל-11.

יואב קיש: בהסכמה זה צריך להיות 13 חברים שמעלים מתשע ל-11.

קארין אלהרר: יאללה, נו, מה אתם מחכים?

יואב קיש: מי בעד?

יואב קיש: שירים את ידו.

יואב קיש: בעד – פה אחד

יואב קיש: פה אחד.

יואל חסון: 10% מחברי הכנסת הם סגנים.

יואב קיש: יש פה 15 חברים בעד.

יואב קיש: יואל, אתה רוצה חמש דקות?

יואל חסון: על איזה נושא אתה עכשיו?

יואב קיש: אנחנו עוברים להצביע על סעיף 1.

יואב קיש: רצית התייעצות?

יואב קיש: חמש דקות.

דוד ביטן: אתה לא מצביע על השמות?

דוד ביטן: שנגמור עם זה.

יואב קיש: אבל זה סגור שזה עיסאווי פריג'?

דוד ביטן: כן.

דוד ביטן: עד סוף הקדנציה.

יואב קיש: זה עד סוף הקדנציה.

יואל חסון: עד סוף הימים.

יואב קיש: מי בעד?

יואב קיש: בעד – פה אחד

יואב קיש: אני פותח את הישיבה.

יואב קיש: נא לשבת, אני מתחיל את ההצבעה.

יואב קיש: נעשה הצבעה שמית כדי שלא תהיה פה טעות.

יואל חסון: הטעות כבר קרתה.

יואב קיש: אני מעלה להצבעה את בקשת יושב-ראש ועדת הפנים והגנת הסביבה חבר הכנסת דוד אמסלם להעברת הצעת חוק סדר הדין הפלילי פ/4653/20 מוועדת החוקה לדיון בוועדת הפנים והגנת הסביבה.

יואב קיש: מי שמצביע בעד - - -

יהודה גליק: אפשר לדעת מה עמדת ועדת החוקה?

רויטל סויד: נגד.

יואב קיש: מתנגדת, ברור.

רויטל סויד: לא ועדת החוקה, היועצת המשפטית אומרת שזה נגד.

יהודה גליק: ומה את אומרת?

יואב קיש: גפני, הם כולם נגד והם כולם בעד.

יואב קיש: יהודה, נו, מה אתה מתחיל לשאול.

יואל חסון: סליחה, יהודה צודק, הוא שואל שאלה.

יואב קיש: יהודה, היה פה דיון שלם.

רויטל סויד: גם לפי החוק זה אמור להיות בוועדת החוקה ולא להיות בוועדת הפנים.

יואב קיש: אנחנו מעלים את זה להצבעה.

<קריאות: - - -

יואל חסון: סליחה, יהודה.

יואל חסון: רגע, רגע.

יואב קיש: לא, אין שאלה.

יואל חסון: הוא שאל שאלה.

יואב קיש: אז ענו לו.

רויטל סויד: הוא לא יודע.

איילת נחמיאס ורבין: אתם גורסים את התקנון של הכנסת.

יואל חסון: אתם רומסים את התקנון.

<קריאות: - - -

יואב קיש: חברים, חברים.

יואב קיש: יהודה, בשביל מה זה היה?

יואל חסון: מספיק כבר.

יואל חסון: מה זה בשביל מה?

יואל חסון: בשביל הצדק.

יואב קיש: הייתי באמצע הצבעה.

יואב קיש: יש לו בעיה, שלא יצביע.

<קריאות: - - -

יואל חסון: אבל יש פה צדק.

דוד ביטן: מה אתם מביאים לי את יהודה.

יואב קיש: אתה יודע מה, יהודה, אתה לא רוצה אל תצביע אם אתה לא מרגיש נוח.

איילת נחמיאס ורבין: הוא שאל שאלה במקום, מה קרה?

יואב קיש: אבל אי-אפשר ככה.

יואב קיש: אני לא מוכן שכשאני מגיע להצבעה אחרי דיון של חצי שעה - - -

איילת נחמיאס ורבין: אתה מתעצבן עליו כי הוא חבר כנסת אחראי?

יואב קיש: מי שלא מוכן להצביע שלא יצביע.

יואב קיש: אני מעלה להצבעה את בקשת יו"ר ועדת הפנים והגנת הסביבה.

יואב קיש: נא להקריא שמות.

<אתי בן יוסף: (קוראת בשמות חברי הכנסת) יואב קיש – בעד

יואל חסון: אל תצעק את זה, זו בושה.

<אתי בן יוסף: (קוראת בשמות חברי הכנסת) דוד ביטן – בעד

יואל חסון: חשומה, אומרים אצלנו חשומה, תאמין לי.

יואב קיש: אני אקריא את השמות.

דוד ביטן: ראיתי שפתאום נהייתם מרוקאים.

איילת נחמיאס ורבין: זה דאבל חשומה.

יואב קיש: (קורא בשמות חברי הכנסת) נאוה בוקר במקום דוד אמסלם – בעד ענת ברקו במקום אברהם נגוסה – בעד אמיר אוחנה – בעד יהודה גליק במקום מיקי זוהר – בעד איילת נחמיאס ורבין – נגד רויטל סויד – נגד יואל חסון – נגד דב חנין – נגד ג'מעה אזברגה במקום אחמד טיבי – נגד קארין אלהרר במקום אלעזר שטרן – נגד שולי מועלם-רפאלי – נגד

יואל חסון: אצלנו אומרים חשומה.

קארין אלהרר: איך אתם לא מתביישים?

איילת נחמיאס ורבין: לנו אין מה להתבייש, אנחנו לא עושים מניפולציות של התקנון.

<קריאות: - - -

דוד ביטן: אני מוכן להתעמת עם כל אחד מכם.

יואב קיש: למה באמצע הצבעה, דוד?

יואב קיש: נו, די.

איילת נחמיאס ורבין: על מה יש לנו להתבייש?

איילת נחמיאס ורבין: לכם יש על מה להתבייש.

יואל חסון: פשוט לא ייאמן שככה מנוהלת הוועדה.

יואב קיש: (קורא בשמות חברי הכנסת) מיכאל מלכיאלי במקום יואב בן צור – בעד רוברט אילטוב – בעד ישראל אייכלר – בעד נא לסכם.

קארין אלהרר: רוברט, איך קנו אותך ככה?

יואל חסון: פשוט בושה.

רוברט אילטוב: לא קנו אותי, אני מפחד מביטן.

דוד ביטן: צעק עליי היו"ר, אני לא יכול לדבר.

יואב קיש: אני מבקש, פעם אחרונה שבמהלך הצבעות יש פה כזה רעש.

יואב קיש: תנו כבוד להחלטה הזאת.

איילת נחמיאס ורבין: אני מציעה שפעם אחרונה שתביאו הצעה מבישה כזו.

יואב קיש: לא, איילת, תמיד יהיו פה הצעות ובוועדות אחרות שאולי לא תאהבי.

יואב קיש: המינימום של כבוד של חבר כנסת בזמן הצבעה זה לכבד ולא להפריע.

יואב קיש: תודה רבה לך.

איילת נחמיאס ורבין: אני מצטערת להגיד לך, אתם פשוט עושים צחוק מהתקנון של הכנסת.

יואב קיש: ההצעה התקבלה.

יואב קיש: 9 בעד, 7 נגד.

יואל חסון: רוויזיה

יואב קיש: רוויזיה.

יואב קיש: בסדר.

איילת נחמיאס ורבין: ברור.

איילת נחמיאס ורבין: אפשר לעשות רוויזיה גם על הרוויזיה שהוא עשה?

ישראל אייכלר: רגע, יואב, יש עוד סעיף.

שולי מועלם-רפאלי: מתי הרוויזיה?

יואב קיש: אני כבר בודק.

יואל חסון: מתי הרוויזיה?